Lughaid mac Loeguire

Lughaid mac Loeguire (død ca 507) var  ifølge irske annaler og kongerekker overkonge av Irland.

Lughaid var en av angivelig tolv sønner av Lóegaire mac Néill og dermed sønnesønn av Niall Noigíallach. Hans mor var Angias, datter av (Ailill) Tassach fra Uí Liatháin.Stokes I, p. 47; II, p. 557 Sammenlignet med sin far som er en fremtredende figur i hagiografier om Sankt Patrick har Lughaid en mer beskjeden plass i senere framstilliner.

Før Lughaid ble født skal Patrick, ifølge den sene Vita tripartita Sancti Patricii ha forbannet Lóegaires etterkommere slik at de aldri skulle bli konger. Hans mor, som ifølge beretningen var gravid med Lughaid på den tiden, bønnfalt Patrick om å fjerne forbannelsen fra henne sufødte sønn. Dette gjorde han, og sa: «Før han gjør i mot meg, vil jeg ikke forbanne ham»Irwin; Stokes, I, p. 61 & II, p. 465.

Den tidligste bevarte kongelisten finnes i Baile Chuind Chétchathaig fra Fínsnechta Fledachs (død 695) regjerningstid. Ifølge denne ble Lughaid konge etter Ailill Molt.Byrne, pp. 276–277; Charles-Edwards, p. 484, table 12.1; Irwin.Irwin; Charles-Edwards, chapter 11. Noen av de senere irske annalene har opptegnelser om at Lughaid var del av en allianse som bekjempet og drepte Ailill, men de mer pålitelige Ulsterannalene nevner ham bare i forbindelse med hans død i 507.Irwin; Annals of Ulster, AU 507.1 Det at han virker passiv samtidig som annalene forteller om mange hendelser som involverer hans samtidige slektninger Coirpre mac Néill og Muirchertach Macc Ercae er merkelig, og ikke typisk for en overkonge. Det har vært foreslått at Lughaid kanskje ikke har vært en historisk overkonge, men ble innført senere i kongerekkene for å fylle et tomrom skapt ved at Patricks ankomst til Irland ble tilbakedatert.Irwin

Vita tripartita forteller at Lughaid etter at han ble konge spottet Patrick ved å håne forbannelsen Patrick hadde lagt på hans fars etterkommere. Straks slo lynet ned og drepte ham. 
Selv om forbindelsen til Sankt Patrick neppe er opprinnelig, kan denne fortellingen være lagt på en tidligere fortelling om at Lughaid ble drept av lynnedslag. Flere tidlige irske konger blir ifølge tradisjonen drept av naturkrefter på en overnaturlig måte, det gjelder også hans far.Byrne, p. 103; Irwin; Stokes, I, p. 61. 

Etter kongelistene ble Lughaid etterfulgt som overkonge av Muirchertach Macc Ercae.

Referanser

Kilder



Kategori:Dødsfall i 507
Kategori:Irske overkonger